สภาพอากาศช่วงสุดสัปดาห์นี้ หลายพื้นที่ยังคงมีฝนตกต่อเนื่อง โดยเฉพาะภาคเหนือ
นายเมธี มหายศนันท์ ผู้อำนวยการกองพยากรณ์อากาศ กรมอุตุนิยมวิทยา เปิดเผยถึงสภาพอากาศของประเทศไทยช่วงสุดสัปดาห์นี้ ( 30 ก.ค.- 1 ส.ค. 64 ) ว่า ขณะนี้บางพื้นที่ได้รับอิทธิพลจากลมมรสุมตะวันตกเฉียงใต้ที่ปกคลุมอยู่ทำให้มีฝนตกต่อเนื่องและมีฝนตกหนักบางแห่ง ส่งผลทำให้ในช่วง 3 วันนี้ ภาคเหนือ ปริมาณฝนร้อยละ 60-70 ของพื้นที่ มีฝนตกหนักบางแห่ง ขณะที่ ภาคตะวันออกเฉียงเหนือ ปริมาณฝนร้อยละ 30-40 ของพื้นที่ ส่วนภาคกลางภาคตะวันออกและภาคใต้ ปริมาณฝนร้อยละ 40-60 ของพื้นที่ มีฝนตกหนักบางแห่งเช่นกัน  ประชาชนที่อาศัยอยู่ใกล้บริเวณพื้นที่ด้านรับลมควรเฝ้าระวังฝนตกสะสมและติดตามสภาพอากาศอย่างใกล้ชิดผู้อำนวยการกองพยากรณ์อากาศ กรมอุตุนิยมวิทยา กล่าวด้วยว่า ขณะนี้ทะเลจีนใต้และอันดามันยังไม่มีใดๆ เกิดขึ้นกรณีหากสภาพอากาศมีการเปลี่ยนแปลงกรมอุตุนิยมวิทยาจะแจ้งให้ประชาชนได้รับทราบทันที